አንባቢ ‹‹እንደዚህ የሚያደርጉት እነማን ናቸው›› ብሎ ራሱን እንዳይፈትን ይህንን የሚያደርጉት ለረጅም ዘመን አንድ አስተዳደር መኖሩን ሲቃወሙ ኖረው ጵጵስና ፍለጋ አቅጣጫቸውን ቀይረው አዲስ አበባ በገቡት በአባ ሰረቀ ወልደ ሳሙኤል የሚመሩት የዲሲ አካባቢ ካህናት መሆናቸውን መግለጹ ተገቢ ነው፡፡ እነዚህ ካህናት በቄስ ይስሐቅ ወልደ ማርያም ሬዲዮ አዘጋጅነት ድምጻቸውን በማሰማት ይህንን አዲስ ‹‹መዋቅር›› ሲለፍፉ እየሰማን ነው፡፡ ከፍ ብለን ያስቀመጥነውን መዋቅር እንመልከትና የነዚህን ሥርዓት አልባ ሰዎች እንቅስቃሴ እንመርምረው፡፡ ዘዴያቸው ብዙም እንደማያስኬዳቸው የተረዱት አይመስሉም፡፡ አንድ ቀበሌ ‹‹ከከፍተኛዬም፣ ከወረዳዬም፣ ከአውራጃዬም ጋር አልገኛኝም፤ ተጠሪነቴ ለሀገሪቱ ፕሬዝዳንት ነው›› እንደማለት ያለ ሎጂክ እየተከተሉ መሆናቸው አልገባቸው ይሆን ወይስ ምእመኑን ‹‹አይነቃብንም›› ብለው ንቀውታል?
